Аеродром Хелсинки

Аеродром Хелсинки (; |Helsinki-Vantaan lentoasema, |Helsingfors-Vanda flygplats) — главен меѓународен аеродром на метрополитенската област Хелсинки и на цела Финска. Се наоѓа во Ванта, околу 5 километри западно од Тикурила, центарот на Ванта, и 17 километри северно од Хелсинки и служи како јазол за Finnair, финскиот авиопревозник, а воедно е база и за Norwegian Air Shuttle и Flybe Nordic.
1 Преглед
Првично изграден за потребите на Летните олимписки игри 1952 во Хелсинки, аеродромот опслужил 15.279.043 патници во 2013 година и е четврти најголем аеродром во Скандинавија. Аеродромот Хелсинки е далеку најпрометен аеродром во Финска. Во 2013 година имал 15.279.043 патници, скоро 81% од вкупниот број на патници од 21. комерцијален аеродром во Финска (18.880.940). Обезбедува работа за 20.000 лица и скоро 1.500 претпријатија работат на аеродромот.
Аеродромот е управуван од Финавија, државно претпријатие, кое управува со финските аеродроми. Аеродромот Хелсинки бил избран за најдобар аеродром во светот во студија на ИАТА од 1999 година. Во 2006 година, истражување на корисниците низ светот го сместило аеродромот на првите места во светот, а во 2005 година според стапките на задоцнување, аеродромот бил прогласен за најточен во Европа.
2 Објекти
2.1 Терминали
Аеродромот е поделен на два терминала, оддалечени 250 метри еден од друг и поврзани со внатрешна пешачка врска. Меѓутоа, во пракса, пасошките одделенија не се поделени на терминали, туку на областа Шенген и надвор од неа. Областа надвор од Шенген во терминалот 2 била проширена во 2009 година за да му овозможи на аеродромот да опслужи осум големи воздухоплови во портите истовремено. Капацитетот на терминалите на аеродромот е околу 16-17 милиони патници годишно.
Во 2013 година, Финавија објавила планови за проширување на аеродромот да опслужува до 20 милиони патници до 2020 година. Изградбата е определена да започне во 2014 година со додавање на капацитет на пасошките одделенија и транзитниот дел во терминалот 2. Проектот за проширување се проценува дека ќе чини 900 милиони евра. Дел од планот е изградба на дополнителен терминал до терминалот 2, но планот бил откажан поради трошоците и сега ќе се оди со проширување на една терминална зграда. Во септември 2014 година, Финавија открила подетални планови за идното проширување кое ќе се остварува во периодот 2014-2010. Терминалите 1 и 2 ќе бидат проширена и споени под еден покрив со нови порти и места на пистата.
Во 2014 година, Хелсиншкиот аеродром вовел за првпат во светот систем за следење на патниците, кој автоматски ја надгледува толпата и спречува застои во аеродромот.
2.2 Писти
Трите писти на аеродромот обезбедуваат платформа за идниот раст на аеродромот и аеродромот може да прифаќа големи воздухоплови како Ербас А340. Употребата на трите писти дозволува ефикасно чистење на снег и мраз во текот на зимските месеци, што дозволува аеродромот да остане отворен.
2.3 Сервис
Следниве агенти обезбедуваат услуги за авиопревозници: Airpro, Inter Handling, ISS Aviation, Servisair, Groundpower и Swissport.
2.4 Други услуги
Постојат неколку аеродромски хотели и деловни згради на аеродромот. Авијаполис е нов меѓународен бизнис парк во близина на аеродромот, веќе дом на бројни компании околу аеродромот. Неколку хотели се сместени близу аеродромот исто така.
3 Авиопревозници и одредишта
4 Статистика
4.1 10 најпрометни меѓународни линии
Место, Град, Аеродром(и), Неделни летови(мај 2014), Авиопревозници
1., Стокхолм, Аеродром Стокхолм-Арланда, Аеродром Стокхолм-Брома, 149, Finnair, Flybe Nordic, Norwegian Air Shuttle, Blue1, Scandinavian Airlines, Jet Time
2., Копенхаген, Аеродром Копенхаген, 81, Finnair, Norwegian Air Shuttle, Blue1, Scandinavian Airlines, Cimber
3., Лондон, Аеродром Лондон-Хитроу, Аеродром Лондон-Гетвик, 62, British Airways, Finnair, Norwegian Air Shuttle
4., Рига, Аеродром Рига, 50, Flybe Nordic, Air Baltic
5., Осло, Аеродром Осло-Гардермун, 48, Finnair, Flybe Nordic, Norwegian Air Shuttle, Blue1
6., Франкфурт, Аеродром Франкфурт, 42, Flybe Nordic, Lufthansa
7., Талин, Аеродром Талин, 39, Flybe Nordic
8., Париз, Аеродром Париз-Шарл де Гол, Аеродром Париз-Орли, 38, Finnair, Flybe Nordic, Norwegian Air Shuttle
8., Берлин, Аеродром Берлин-Тегел, 38, Air Berlin, Finnair, Flybe Nordic, Germanwings
10., Минхен, Аеродром Минхен, 35, Finnair, Flybe Nordic, Lufthansa
10., Амстердам, Аеродром Амстердам, 35, Finnair, KLM
4.2 10 најпрометни домашни линии
Место, Град, Аеродром(и), Неделни летови(мај 2014), Авиопревозници
1., Оулу, Аеродром Оулу, 88, Finnair, Flybe Nordic, Norwegian Air Shuttle
2., Куопио, Аеродром Куопио, 47, Finnair, Flybe Nordic
3., Васа, Аеродром Васа, 39, Finnair, Flybe Nordic
4., Рованиеми, Аеродром Рованиеми, 32, Finnair, Flybe Nordic, Norwegian Air Shuttle
5., Тампере, Аеродром Тампере-Пиркала, 31, Flybe Nordic
5., Турку, Аеродром Турку, 31, Flybe Nordic
7., Јоенсу, Аеродром Јоенсу, 30, Flybe Nordic
8., Кајани, Аеродром Кајани, 22, Flybe Nordic
9., Јивјаскилја, Аеродром Јивјаскилја, 21, Flybe Nordic
10., Кеми, Аеродром Кеми-Торнио, 20, Flybe Nordic
4.3 Патници
+ Годишна статистика за патници на Хелсиншкиот аеродром, Година, Домашни патници, Меѓународни патници, Вкупно патници, Промена
1999, 2.803.907, 6.760.931, 9.564.028, +2,2%
2000, 3.042.914, 6.967.234, 10.010.148, +4,7%
2001, 2.999.672, 7.031.246, 10.030.918, +0,2%
2002, 2.747.862, 6.862.025, 9.609.887, −4,2%
2003, 2.684.618, 7.026.302, 9.710.920, +1,1%
2004, 2.836.852, 7.893.125, 10.729.977, +10,5%
2005, 2.804.304, 8.326.285, 11.130.589, +3,7%
2006, 2.927.627, 9.220.154, 12.147.781, +9,1%
2007, 2.875.289, 10.215.455, 13.090.744, +7,8%
2008, 2.700.350, 10.726.551, 13.426.901, +2,2%
2009, 2.372.844, 10.218.762, 12.591.606, −6,3%
2010, 2.208.521, 10.674.878, 12.883.399, +2,2%
2011, 2.707.044, 12.158.827, 14.865.871, +15,5%
2012, 2.693.151, 12.165.064, 14.858.215, −0,1%
2013, 2.431.632, 12.847.411, 15.279.043, +2,8%
4.4 Товар и пошта
+ Товарен/Растоварен товар и пошта (тони, кг) Аеродром Хелсинки, Година, Домашен товар, Домашна пошта, Меѓународен товар, Меѓународна пошта, Вкупно товар и пошта, Промена
2005, 4.692, 5.251, 115.734, 9.627, 135.303, +1,9%
2006, 4.145, 5.469, 126.332, 9.098, 145.044, +7,2%
2007, 3.171, 5.676, 139.840, 14.961, 154.801, +6,7%
2008, 2.968, 4.435, 140.572, 9.532, 157.508, +1,8%
2009, 1.322, 2.161, 110.382, 8.243, 122.107, −22,5%
2010, 1.083, 1.992, 147.139, 7.793, 158.007, +29,4%
2011, 615, 2.464, 157.178, 9.962, 169.985, +8,0%
2012, 1.747, 1.930, 180.426, 8.100, 192.204, +12,8%
5 Сообраќаен пристап
5.1 Железница
Поврзувајќи го аеродром со честата локална автобуска линија со број 61 на Хелсиншкото јавно сообраќајно претпријатие или такси до железничката станица Тикурила обезбедува пристап до приградските возови како и регионални возови до Тампере и Лахти, вклучувајќи линии до Санкт Петербург и Москва. Автобусот со број 540 ја поврзува железничката станица Еспо со аеродромот.
Изградбата на кружната железничка линија до аеродромот започнала во мај 2009 година, со предвиден рок за завршување кон средината на 2015 година. Новата железница ќе ги опслужува локалните приградски возови кои ќе поминуваат на секои десет минути во најгустите периоди. Патувањето од подземната станица по моменталната терминална зграда до главната железничка станица во Хелсинки ќе трае околу 30 минути. Патниците ќе имаат пристап до други возови на Тикурила, 8 минути оддалечена од аеродромот.
5.2 Автобуси
Постојат вообичаените автобуски линии 615 и 620 до главната железничка станица во Хелсинки на секои 30-55 минути и до поголемите хотели и железнички станици во метрополитенската област на Хелсинки на секои 12-120 минути. Главниот управител на овие автобуси е Хелсиншкото сообраќајно претпријатие под брендот „ХСЛ“. Директната услуга од ''Finnair'' е исто така достапен до и од центарот на градот (обично на околу 30 минути).